Die Garsies was die enigste span wat nie ’n enkele keer die knie gebuig het nie. Die Oosies was met die omdraaislag nog met 12-12 gelykop, maar die Bere het tot ’n hoër rat oorgeskakel en drie drieë in die tweede helfte ingeryg om hul teenstanders se doppie te klink.
Affies kon nie daarin slaag om sy titel die derde agtereenvolgende jaar te verdedig nie en moes eindelik met die bronsmedalje tevrede wees nadat hulle in die uitspeelstryd om die derde en vierde plek vir Klofies met 26-19 geklop het, nadat hulle 0-14 agter was.
Hoewel Affies derde klaargemaak het, sal hulle nie by die Noordvaal-toernooi in aksie wees nie, met die skool wat sy fokus nou sal draai na die atletiekseisoen van die Engelse skole wat binnekort vlamvat.
Die gewilde komediereeks Ouboet en Wors is terug vir ’n tweede seisoen wat op 8 Oktober op die kassie begin.
Elvis, handlanger vir Ouboet, is baie handig as dit kom by die regmaak van elektroniese toestelle soos ’n Xbox of ’n dekodeerder teenoor Ouboet wat meer kennis het oor apparatuur.
“Die karakter is baie spelerig en dit laat my toe om sy verbeelding en sy idee van ’n grootmens-wêreld in te kleur. Sy onskuld laat my toe om hom opwindend en nuuskierig te hou, en dit is vir my die lekkerste uitdaging,” meen Van der Merwe.